На працягу мінулага тыдня на журфаку панавала асаблівая неверагодная атмасфера! Тут танцавалі і спявалі, удзельнічалі ў гульнях і спаборніцтвах, частаваліся дранікамі і па-сяброўску абдымаліся, нават “сваталіся” да нявесты-прыгажуні і, канечне, размаўлялі толькі па-беларуску. Калі вы не паспелі завітаць на свята, то зараз разам адправімся на шчырую размову з любімымі выкладчыкамі, станем удзельнікамі гульні “Хуткія спатканні”, а таксама абавязкова трапім на доўгачаканую вечарыну “Сватанне”.